Incident bizar în Botoșani, pe timp de Cod galben de furtună. Pompierii au intervenit rapid
O platformă apicolă cu 20 de stupi amplasată pe raza localităţii Hăneşti din judeţul Botoşani a luat foc, marţi seară, după ce a fost lovită de trăsnet, au transmis reprezentanţii Inspectoratului pentru Situaţii de Urgenţă (ISU) Botoşani.
Potrivit acestora, un echipaj din cadrul Staţiei de Pompieri Săveni, cu o autospecială de stingere cu apă şi spumă, dar şi Serviciul Voluntar pentru Situaţii de Urgenţă Hăneşti au intervenit pentru stingerea incendiului.
"Aceştia au constatat că ardeau platforma, mai multe unelte apicole şi 20 de stupi, fără albine. Pompierii au intervenit rapid pentru ca flăcările să nu se extindă la alţi 70 de stupi şi o casă", precizează oficialii ISU.
Județul Botoșani se află marți sub Cod galben de furtună. Avertizarea este valabilă până miercuri, la ora 16.
Sursa: Getty
Etichete: botosani,
Dată publicare:
28-05-2024 22:11